সোমবাৰে বিয়লি কলিয়াবৰ বিধানসভা সমষ্টিৰ অন্তৰ্গত কলিয়াবৰৰ শালনা চাহ বাগিচাৰ মজদুৰ সংঘৰ কাৰ্যালয় প্ৰাংগণত কংগ্ৰেছৰ এখন বিশাল ৰাজহুৱা কৰ্মীসভা অনুষ্ঠিত হয়।
আগন্তুক ২০১৯ চনৰ লোকসভা নিৰ্বাচনৰ বিষয়টোৱে উক্ত কৰ্মীসভাত স্থান দখল কৰা পৰিলক্ষিত হৈছে।
আনহাতে এই কৰ্মীসভাত কলিয়াবৰ সাংসদ গৌৰৱ গগৈ, প্ৰাক্তন মন্ত্ৰী তথা কংগ্ৰেছৰ জ্যেষ্ঠ নেতা ৰকিবুল হুছেইন, ৰূপহীহাটৰ বিধায়ক নুৰুল হুদাৰ লগতে দলৰ আন আন নেতা-কৰ্মীয়ে অংশগ্ৰহণ কৰে।
উল্লেখ্য যে ২০১৯ ত অনুষ্ঠিত হ'ব লগীয়া লোকসভা নিৰ্বাচনত পুনৰবাৰ কলিয়াবৰ লোকসভা সমষ্টিৰ পৰা কংগ্ৰেছ দলৰ গৌৰৱ গগৈক পুনৰ সাংসদ হিচাপে নিৰ্বাচিত কৰিবলৈ সভাত অংশ গ্ৰহণ কৰা সমূহ ৰাইজক প্ৰাক্তন মন্ত্ৰী ৰকিবুল হুছেইনে আহ্বান জনাই।
এই সভাত সাংসদ গৌৰৱ গগৈ, আৰু নুৰুল হুদাকে প্ৰমুখ্যে কৰি কংগ্ৰেছ দলৰ বিষয় ববিয়াই ভাৰতীয় জনতা পাৰ্টী চমুকৈ বিজেপি আৰু অসম গণ পৰিষদ চমুকৈ অগপ দলক ক্ষুৰধাৰ সমালোচনা কৰে।
অগপ আৰু বিজেপি দলক প্ৰতিহত কৰি কংগ্ৰেছ দলৰ প্ৰাৰ্থীক পূৰ্ণ সমৰ্থন জনাই দেশত পুনৰ কংগ্ৰেছ দলৰ চৰকাৰ গঠনৰ বাবে মাৰ বান্ধি থিয় হবলৈ সমূহ ৰাইজক আহ্বান জনায়।
কলিয়াবৰত এনেদৰেই সোমবাৰে কংগ্ৰেছ দলে আগন্তুক ২০১৯ চনত হ'বলগা লোকসভা নিৰ্বাচনৰ বাবে এক আগতীয়া ৰণশিঙা বজোৱা পৰিলক্ষিত হ'ল।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
